Skatteskrapan

Skatteskrapan (”Veropilvenpiirtäjä”, myös pelkkä Skrapan) on toimisto- ja asuinkäytössä oleva tornitalo Tukholman Södermalmilla, osoitteessa Götgatan 76. Se on Södermalmin hallitseva maamerkki.Fredric Bedoire: Stockholms byggnader: Arkitektur och stadsbild, s. 282. Norstedts, Tukholma 2012. Rakennuksessa on 26 kerrosta ja se on 86 metriä korkea. Rakennuksen nimi viittaa siihen, että siinä toimi aiemmin Tukholman pääverovirasto.

Skatteskrapanin suunnitteli arkkitehti Paul Hedqvist ja se rakennettiin vuosina 1952–1960. Rakennus muodostuu neljästä siivestä, jotka kiertävät keskustornia. Curtain wall -tyyppiset ulkoseinät ovat lasia ja alumiinia. Torniosan ohella rakennukseen kuuluu viisikerroksinen matalampi osa. Vuosina 2004–2007 rakennuskompleksia uudistettiin ja kunnostettiin, ja siihen liitettiin uudisrakennus, jossa on muun muassa opiskelija-asuntoja, toimistotilaa, ravintola ja galleria. Skatteskrapan oli alun perin 25-kerroksinen ja 81-metrinen, mutta 2000-luvun laajennuksen yhteydessä sitä korotettiin yhdellä kerroksella, johon sijoitettiin näköalaravintola.

Syksyllä 2020 Skrapanin opiskelija-asunnoissa paljastui salainen paritustoiminta, jota on luonnehdittu ”Ruotsin suurimmaksi bordelliksi”.Jussi Sippola: Tornin pimeä puoli Helsingin Sanomat 27.11.2020. Viitattu 27.11.2020.

Lähteet

Aiheesta muualla

Skrapan.se 

Luokka:Södermalmin rakennukset ja rakennelmat
Luokka:Ruotsin tornitalot
Luokka:Verotus